Egidyella

Egidyella er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull.

Utseende 
Små (ca. 2 millimeter), avlangt-ovale, fint og tett hårete, gulbrune klannere. Antennene er trådformede, det ytterste leddet nokså langt og tynt.

Levevis 
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.

Utbredelse 
Slekten har en spredt, holarktisk utbredelse med en art i Sentral-Asia (Usbekistan, Turkmenistan) og én i California.

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae
 Underfamilien pelsbiller (pelsklannere), Attageninae  Laporte de Castelnau, 1840
 Stammen Egidyellini Semenov, 1914
 Slekten Egidyella Reitter, 1899 - 2 arter
 Egidyella arcana Beal & Zhantiev, 2001
 Egidyella prophetea Reitter, 1899

Referanser

Eksterne lenker 
 Bilder av Egidyella arcana
 

Biller formelt beskrevet i 1899
Dyr formelt beskrevet av Edmund Reitter
Skadedyr
Klannere